Linda Hunt
Linda Hunt (* 2. April 1945 in Morristown, New Jersey as Lydia Susanna Hunter) is en US-amerikaansche Schauspelerin. Hunt is Lüttwassig.

Linda Hunt hett an de Goodman Theatre School of Drama in Chicago dat Fack Regie studeert. Ehr eerste Rull in’n Film harr se 1980 in den Film Popeye an de Siet vun Robin Williams. Dree Johr later, 1983, hett se den Oscar as Beste Nevendorstellerin wunnen för ehr (männlich) Rull as Billy Kwan in The Year of Living Dangerously.

Se hett dorna veele annere Rullen speelt, t. B. tohopen mit Kevin Kline, Scott Glenn un Kevin Costner in den Western Silverado, mit Arnold Schwarzenegger in Kindergarten Cop oder mit Penelope Ann Miller un Tom Sizemore in The Relic. Ehr Szenen in den Film Maverick sünd in de fardigen Faten nich bruukt worrn. Man tohopen hett se in över veertig Produkschonen mitspeelt. En Hööftrull har se in de lütte Feernsehserie Space Rangers vun 1993.

Filmografie

Utteken 
Linda Hunt hett opstunns negen Priesen wunnen, dorünner een Oscar, un för wieter nomineert. Wunnen hett se:
 1983: den LAFCA Award as Best Nevendorstellerin in The Year of Living Dangerously.
 1983: den AFI Award as Best Nevendorstellerin in The Year of Living Dangerously.
 1983: den NYFCC Award as Best Nevendorstellerin in The Year of Living Dangerously.
 1983: den NBR Award as Best Nevendorstellerin in The Year of Living Dangerously.
 1984: den Oscar as Beste Nevendorstellerin in The Year of Living Dangerously.
 1984: den BSFC Award as Best Nevendorstellerin in The Year of Living Dangerously.
 1984: den KCFCC Award as Best Nevendorstellerin in The Year of Living Dangerously.
 1994: den NBR Award för de best Ensembleleistung in Prêt-à-Porter.
 1995: den Bronze Wrangler för Överragend Dokumentatschoon för Ishi: The Last Yahi

Weblenken 

 Biografie op Kino.de (hoochdüütsch)

Fru
Börger von de USA
Schauspeler
Engelsch
Boren 1945